Stol tennisi boʻyicha jahon kubogi

**Stol tennisi boʻyicha jahon kubogi** 1980-yildan beri har yili oʻtkazilib kelinadi. Dastlab jahon kubogi bahslarida faqatgina erkaklar yakkalik bahslari oʻtkazilgan, keyinchalik 1996-yilda ayollar yakkalik bahslari, 1990-yilda esa jamoaviy oʻyinlar jahon kubogi bahslaridan oʻrin olgan. Keyinchalik jamoaviy oʻyinlar bekor qilingan va 2007-yilga kelib qayta tiklangan. Endilikda bu oʻyinlar faqatgina toq yillarda oʻtkazib kelinmoqda. Musobaqalar Xalqaro stol tennisi federatsiyasi (ITTF) tomonidan tasdiqlanadi.

## Musobaqa

### Erkaklar va ayollar oʻrtasidagi jahon kubogi
Musobaqa ishtirokchilari quyidagilardan iborat:

* Jahon kubogining amaldagi sohibi.
* Jahon chempioni.
* 6 qitʼaning (Afrika, Osiyo, Yevropa, Lotin Amerikasi, Shimoliy Amerika va Okeaniya) har biridan 1 nafardan qitʼa chempioni yoki ayni vaqtdagi eng kuchli oʻyinchi.
* Mezbon assotsiatsiyadan 1 nafar oʻyinchi.
* Dunyo reytingidagi eng yaxshi 8 nafar oʻyinchi.
* Qura tashlash orqali tanlangan 2 nafar oʻyinchi.
** Har bir assotsiatsiyadan faqat 2 nafardan oʻyinchi ishtirok etishi mumkin. 3-oʻyinchiga ruxsat beriladigan taqdirda, u faqatgina *wild card* (saralash oʻyinlarida qatnashmasdan yoki maʼlum darajadagi reytingga ega boʻlmasdan turib sport musobaqalarida qatnashish imkoniyati) orqali oʻyinlarda ishtirok etishi mumkin.
** Agar jahon chempioni va jahon kubogi unvoni sohibi ham bir oʻyinchi boʻlsa, shuningdek, mezbon assotsiatsiya vakili boʻlsa yoki jahon reytingida kuchli 8 talikda turgan taqdirda boʻsh oʻrin jahon reytingi roʻyxatidagi keyingi eng kuchli oʻyinchiga beriladi.

### Jamoaviy jahon kubogi oʻyinlari

* Oldingi jamoaviy jahon chempionati oʻyinlaridagi eng yaxshi 7 assotsiatsiya.
* Agar mezbonlar assotsiatsiyasi jamoasi top-7 talik roʻyxat tarkibida boʻlmasa, musobaqada mezbon assotsiatsiyasidan 1 ta jamoa hamda qitʼa federatsiyalaridan jami 4 ta jamoa ishtirok etishi mumkin boʻladi.

## Oldingi oʻyin tizimi

### Erkaklar va ayollar oʻrtasidagi jahon kuboklari
Oʻyin tizimi musobaqa tashkiliy boʻlimi tavsiyasiga koʻra ijroiya qoʻmitasi tomonidan belgilanadi.

2009-yilda oʻtkazilgan jahon chempionati 3 bosqichga boʻlingan.

# **Dastlabki bosqich – qitʼalararo kubok**: Afrika, Lotin Amerikasi, Shimoliy Amerika va Okeaniyadan 4 ta qitʼa vakillari guruhdagi barcha oʻyinchilar bilan raqobat olib boradi. Bu guruh gʻolibi 1-bosqichda qolgan 15 nafar oʻyinchiga qoʻshiladi.
# **1-bosqich – guruh bosqichi**: 16 nafar oʻyinchi teng ravishda 4 guruhga boʻlinadi, guruhning barcha aʼzolari bir-biri bilan bahs olib boradi va ushbu guruh gʻoliblari va 2-oʻrin egalari 2-bosqichga yoʻl olishadi.
## Eng yuqori oʻrinni egallagan oʻyinchi A guruhidan, 2-oʻrinni egallagan oʻyinchi B guruhidan, 3-oʻrinni egallagan oʻyinchi C guruhidan va 4-oʻrinni egallagan oʻyinchi D guruhidan oʻrin egallaydi. Qolgan oʻyinchilar reytingiga koʻra 4 ta guruhga boʻlinadi.
## Agar bir assotsiatsiyadan 2 nafar oʻyinchi boʻlsa, ular alohida guruhlarga boʻlinadi. Agarda bir assotsiatsiyadan 3 nafar oʻyinchi musobaqada ishtirok etayotgan boʻlsa, 3-oʻyinchi istalgan guruhga kiritilishi mumkin.
# **2-bosqich – nokaut**:
## Chorak final: chorak final (Q1-Q4) 1-bosqichdagi guruhlar va reyting natijalariga asoslangan holda tashkil qilinadi. Q1-Q4 chorak final bahslari quyidagicha oʻtkaziladi: A1 va B2, C1 va D2, D1 va C2, B1 va A2.
## Yarim final: Q1 chorak final gʻolibi Q2 chorak gʻolibi bilan, Q3 chorak gʻolibi Q4 chorak gʻolibi bilan bahs olib boradi.
## Yarim final gʻoliblari finalga yoʻl oladi, yarim finalda magʻlub boʻlgan ishtirokchilar 3-oʻrin uchun kurash olib boradilar.

### Jamoaviy jahon kubogi oʻyinlari
Barcha jamoaviy oʻyinlar Olimpiya tizimida maksimum 4 nafar yakkalik va 1 nafar juftlik bahslari koʻrinishida oʻtkazilad. Jamoalardan biri 5 setdan 3 tasida birinchi boʻlib gʻalaba qozongunga qadar davom etadi.

# **Qitʼalararo kubok**: Qitʼa federatsiyalarining bundan oldingi jamoalar oʻrtasida boʻlib oʻtgan jahon chempionati reytingiga koʻra saralab olinmagan 4 ta terma jamoalari qitʼalararo kubokda davra tizimi boʻyicha oʻtkaziladigan musobaqada ishtirok etadilar.
# **Nokaut**: Jamoaviy jahon chempionati oʻyinlarida qatnashish huquqini qoʻlga kiritgan 7 ta jamoa va 1 ta mezbon jamoa ITTF ning jamoaviy bahslar boʻyicha reytingi natijalariga koʻra tasniflanadi. Qitʼalararo kubok gʻolibi mezbon assotsiatsiya jamoasidan tashqari qolgan 7 ta jamoa ichida eng past oʻrinni egallab turgan jamoaga qarshi oʻyin oʻtkazadi. Ushbu oʻyin gʻolibi final nokaut (ushbu bosqichda gʻolib boʻlgan jamoa keyingi bosqichga yoʻl oladi, magʻlub jamoa esa musobaqani tark etadi) yoʻllanmasini qoʻlga kiritadi. Eng yuqori oʻrinlarni egallagan 4 ta jamoa chorak final bahslarida bir-birlari bilan bahs olib bormasliklari uchun turli oʻrinlarga joylashtiriladi.

## Gʻoliblar

### Erkaklar oʻrtasida yakkalik bahslari

#### ITTF jahon chempionati

#### WTT kubogi final oʻyinlari

### Ayollar oʻratsida yakkalik bahslari

#### ITTF jahon chempionati

#### WTT kubogi final bahslari

### Erkaklar oʻratsida juftlik bahslari

### Erkaklar oʻrtasida jamoaviy bahslar

#### Erkaklar oʻrtasida jamoaviy bahslarda erishilgan natijalar (mamlakatlar boʻyicha)

### Ayollar oʻrtasida jamoaviy bahslar

#### Ayollar oʻrtasida jamoaviy bahslarda erishilgan natijalar (mamlakatlar boʻyicha)

## Manbalar


## Havolalar

* 
* ITTF World Cup Page